CELEX: 62010TN0206
Language: mt
Date: 2010-04-30 00:00:00
Title: Kawża T-206/10: Rikors ippreżentat fit- 30 ta’ April 2010 — Vesteda Groep vs Il-Kummissjoni Ewropea

3.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/53
            
         Rikors ippreżentat fit-30 ta’ April 2010 — Vesteda Groep vs Il-Kummissjoni Ewropea
   (Kawża T-206/10)
   2010/C 179/90
   Lingwa tal-kawża: l-Olandiż
   
      Partijiet
   
   
      Rikorrenti: Vesteda Groep BV (Maastricht, il-Pajjiżi l-Baxxi) (rappreżentanti: G. van der Wal u T. Boesman, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummissjoni tal-15 ta’ Diċembnru 2009;
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Ir-rikorrenti titlob l-annullament tad-Deċiżjoni tal-Kummissjoni C(2010) 26 finali, tal-15 ta’ Diċembru 2009, dwar sistema ta’ għajnuna E 2/2005 u N 642/2009 (il-Pajjiżi l-Baxxi) — għajnuna eżistenti u għajnuna favur proġett speċjali maħsub għal kumpanniji ta’ akkomodazzjoni soċjali. Ir-rikorrenti tinvoka tliet motivi insostenn tat-talba tagħha.
   Fl-ewwel lok, ir-rikorrenti tiddikajara li fil-punti 25 sa 37 tad-deċiżjoni kkontestata, il-Kummissjoni wettqet żball ta’ liġi meta kkunsidrat b’mod żbaljat li s-sistema Olandiża ta’ finanzjament għall-akkomodazzjoni soċjali u l-emendi relattivi li saru f’din is-sistema wara l-introduzzjoni tat-Trattat KE jikkostitwixxu għajnuna eżistenti u li, abbażi ta’ dan, l-analiżi tal-Kummissjoni sar fil-kuntest tal-Artikolu 108(1) TFUE u tal-Kapitolu 5 tar-Regolament Nru 659/1999 (1). Skont ir-rikorrenti, il-Kummissjoni wettqet żbalji fl-analiżi, ma għamlitx analiżi xierqa biżżejjed dwar l-emendi tas-sistema u ma tatx biżżejjed raġunijet għad-deċiżjoni kkontestata.
   Fit-tieni lok, skont ir-rikorrenti, il-Kummissjoni kellha taċċetta b’mod żbaljat, u b’hekk wettqet żball ta’ liġi fid-deċiżjoni kkontestata, il-miżuri mressqa mill-Pajjiżi l-Baxxi fis-sens tal-Artikolu 19(1) tar-Regolament Nru 659/1999, abbażi tal-Artikolu 19 ta’ dan ir-regolament. Il-miżuri utli aċċettati mill-Kummissjoni huma insuffiċjenti u/jew inadegwati biex jiżguraw il-kompatibbiltà tal-għajnuna eżistenti mal-Artikoli 107 u 106 TFUE, moqrija flimkien. Barra minn hekk, il-Kummmissjoni applikat b’mod żbaljat il-kundizzjonijiet tal-Artikolu 106(2) TFUE u ma tatx biżżejjed raġunijiet għad-deċiżjoni tagħha.
   Fit-tielet lok, ir-rikorrenti tiddikjara li l-Kummissjoni wettqet żball ta’ liġi meta naqset milli tiftaħ il-proċedura prevista fl-Artikolu 108(2) TFUE u fl-Artikolu 4(4) tar-Regolament Nru 659/1999.
   
      (1)  Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat KE (ĠU Edizzjoni Speċjali bil-Malti, Kapitolu 8, Vol.1, p. 339).